** SINDHI HIGH SCHOOL, BENGALURU**

**ANNUAL EXAMINATION (2023-24)**

**SUBJECT – L2 KANNADA**

**Class: VII Marks: 80**

**Date: 26 /03/2024 Reading Time: 15 mins**

**Number of printed sides: 9 Writing Time: 2 hrs 45 mins**

**ಸೂಚನೆಗಳು:**

* ಈ ಪ್ರಶ್ನೆ ಪತ್ರಿಕೆಯಲ್ಲಿ ಒಟ್ಟು **15** ಮುಖ್ಯ ಪ್ರಶ್ನೆಗಳಿರುತ್ತವೆ.
* ಈ ಪ್ರಶ್ನೆ ಪತ್ರಿಕೆಯು ಭಾಗ - **A** ಮತ್ತು ಭಾಗ - **B** ಎಂಬ ಭಾಗಗಳನ್ನು ಮತ್ತು **A B C D** ಎಂಬ ನಾಲ್ಕು ವಿಭಾಗಗಳನ್ನು ಒಳಗೊಂಡಿರುತ್ತದೆ.
* ವಿಭಾಗ - **A** ನಲ್ಲಿ ಒಟ್ಟು **4** ಮುಖ್ಯ ಪ್ರಶ್ನೆಗಳು, **10** ಬಹು ಆಯ್ಕೆಯ ಉಪ-ಪ್ರಶ್ನೆಗಳು ಮತ್ತು ಬರವಣಿಗೆಯ **10** ಪ್ರಶ್ನೆಗಳಿರುತ್ತವೆ.
* ಭಾಗ - **A** ಅನ್ವಯಿಕ ವ್ಯಾಕರಣದಲ್ಲಿ **10** ಬಹು ಆಯ್ಕೆಯ ಪ್ರಶ್ನೆಗಳು, **5** ಬರವಣಿಗೆಯ ಪ್ರಶ್ನೆಗಳು ಮತ್ತು ಪಠ್ಯಪೂರಕದ **5** ಬಹು ಆಯ್ಕೆ ಪ್ರಶ್ನೆಗಳಿಗೆ ಉತ್ತರಿಸಬೇಕು.
* ಭಾಗ - **B** - ( ಬರವಣಿಗೆಯ ಕೌಶಲ್ಯ) ವಿಭಾಗ C ನ ಎಲ್ಲಾ ಪ್ರಶ್ನೆಗಳಿಗೆ ಉತ್ತರಿಸಬೇಕು.

|  |  |  |
| --- | --- | --- |
| **ಭಾಗ-A**  **(40 ಅಂಕಗಳು)** | ವಾಚನ ಮತ್ತು ಗ್ರಹಿಕಾ ಕೌಶಲ್ಯ | 20 ಅಂಕಗಳು |
| ಅನ್ವಯಿಕ ವ್ಯಾಕರಣ | 15 ಅಂಕಗಳು |
| ಬಹು ಆಯ್ಕೆ ಪ್ರಶ್ನೆ- ಪಠ್ಯ ಪೂರಕ ಅಧ್ಯಯನ | 05 ಅಂಕಗಳು |
| **ಭಾಗ–B**  **( 40 ಅಂಕಗಳು)** | ಬರವಣಿಗೆ ಕೌಶಲ್ಯ | 12 ಅಂಕಗಳು |
| ಪಠ್ಯಗಳ ಅಧ್ಯಯನ | 28 ಅಂಕಗಳು |
| ಒಟ್ಟು ಅಂಕಗಳು | 80 ಅಂಕಗಳು |

* ಭಾಗ - **B** (ಪಠ್ಯಗಳ ಅಧ್ಯಯನ) ಅಲ್ಲಿನ ವಿಭಾಗ – **D** ಯಲ್ಲಿಯ **11** ರಿಂದ **15** ಮುಖ್ಯ ಪ್ರಶ್ನೆಗಳಿಗೆ ಅಲ್ಲಿ ಕೊಟ್ಟಿರುವ ಸೂಚನೆಯಂತೆ ಉತ್ತರಿಸಬೇಕು.

**PART-A-( 40 ಅಂಕಗಳು )**

**SECTION-A**

**(ವಾಚನ ಮತ್ತು ಗ್ರಹಿಕಾ ಕೌಶಲ್ಯ )10 ಅಂಕಗಳು**

**I.ಕೆಳಗಿನ ಗದ್ಯ ಭಾಗವನ್ನು ಓದಿಕೊಂಡು ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರವನ್ನು ಆರಿಸಿ ಬರೆಯಿರಿ. 5X1=5**

ದೀಪಾವಳಿ ಹಬ್ಬ ಮೂರು ದಿನಗಳ ಕಾಲ ಆಚರಿಸುವ ಹಬ್ಬ. ಮೊದಲ ದಿನ 'ಆಶ್ವಯುಜ ಬಹುಳ ಚತುರ್ದಶಿ'. ಆ ದಿನವನ್ನು ನರಕ ಚತುರ್ದಶಿ ಎಂದು ಕರೆಯುತ್ತಾರೆ. ಶ್ರೀ ಕೃಷ್ಣನು ನರಕಾಸುರನನ್ನು ಕೊಂದು ಜಗತ್ತಿಗೆಲ್ಲ ಒಳಿತಾಗುವಂತೆ ಮಾಡಿದ. ಅದರ ಸಂಕೇತವಾಗಿ 'ನರಕ ಚತುರ್ದಶಿ'ಯ ದಿನ ಬೆಳಗ್ಗೆ ಸಣ್ಣ ಮಕ್ಕಳಿಗೆಲ್ಲ ಆರತಿ ಮಾಡಿ, ಎಣ್ಣೆ ಹಚ್ಚಿ ಅಭ್ಯಂಜನ ಸ್ನಾನ ಮಾಡಿಸುವರು. ನಂತರ ಹೊಸ ಬಟ್ಟೆ ಹಾಕುವರು ಮರುದಿನ ಅಮಾವಾಸ್ಯೆ. ಈ ಅಮಾವಾಸ್ಯೆಯನ್ನು ಶ್ರೇಷ್ಠ ಎಂದು ಕರೆಯುವರು. ಅಂಗಡಿಗೆ ಹೋಟೆಲ್, ಕಚೇರಿ ಹೀಗೆ ವಿವಿಧ ವ್ಯಾಪಾರ - ವಹಿವಾಟು ನಡೆಸುವವರೆಲ್ಲ ದೀಪಾವಳಿ ಅಮಾವಾಸ್ಯೆಯ ಸಾಯಂಕಾಲ ಲಕ್ಷ್ಮಿ ಪೂಜೆಯನ್ನು ಮಾಡುವರು. "ಲಕ್ಷ್ಮೀದೇವಿಯ ಆಶೀರ್ವಾದದಿಂದ ತಮ್ಮ ವ್ಯಾಪಾರ ವಹಿವಾಟು ಚೆನ್ನಾಗಿ ನಡೆದು ತಮಗೆ ಲಾಭ ದೊರೆಯಲಿ" ಎಂದು ದೇವಿಯನ್ನು ಪ್ರಾರ್ಥಿಸುತ್ತಾರೆ. ಅದರ ಮಾರನೆಯ ದಿನ 'ಕಾರ್ತಿಕ ಶುದ್ಧ ಪಾಡ್ಯ' ದಂದು 'ಬಲಿಪಾಡ್ಯಮಿ'. ಅಂದು ಬಲಿ ಚಕ್ರವರ್ತಿ ಭೂಲೋಕಕ್ಕೆ ಬಂದು ತನ್ನ ಪ್ರಜೆಗಳೆಲ್ಲ ಸುಖವಾಗಿರುವರೇ ಎಂದು ನೋಡುತ್ತಾನೆಂಬ ನಂಬಿಕೆ. ಆದ್ದರಿಂದ ಆ ದಿನ ಬೆಳಗ್ಗೆ ಅಂಗಳವನ್ನೆಲ್ಲ ಸಾರಿಸಿ, ರಂಗೋಲಿಗಳಿಂದ ಅಲಂಕರಿಸುತ್ತಾರೆ.

ಬಲಿಪಾಡ್ಯಮಿ ದಿನದಂದು ಹಸುಗಳಿಗೆ ಸಿಂಗಾರ ಮಾಡಿ, ವಿಶೇಷವಾದ ಪೂಜೆ ಮಾಡುತ್ತಾರೆ. ಇದನ್ನು 'ಗೋಪೂಜೆ' ಎಂದು ಕರೆಯುತ್ತಾರೆ. ಆ ದಿನ ಸಂಜೆ ಗೋವುಗಳಿಂದ ಕಿಚ್ಚನ್ನು ಹಾಯಿಸುತ್ತಾರೆ. ಅಂದರೆ ಊರಿನ ಒಂದು ಭಾಗದಲ್ಲಿ ಕಟ್ಟಿಗೆಗಳಿಂದ ಬೆಂಕಿಯ ಉರಿಯನ್ನು ಹಾಕಿರುತ್ತಾರೆ. ಅಲ್ಲಿಗೆ ಹಳ್ಳಿಯವರು ತಮ್ಮ ತಮ್ಮ ಜಾನುವಾರಗಳನ್ನು ಕರೆದು ತರುತ್ತಾರೆ. ನಂತರ ತಮ್ಮ ಜಾನುವಾರಗಳು ಓಡಿಹೋಗಿ ಬೆಂಕಿಯ ಉರಿಯನ್ನು ದಾಟುವಂತೆ ಮಾಡುತ್ತಾರೆ. ಇದರಿಂದ ಜಾನುವಾರುಗಳಿಗೆ ಆಗುವ ತೊಂದರೆಗಳನ್ನು ತಪ್ಪಿಸಬಹುದು ಎನ್ನುವುದು ನಮ್ಮ ಹಳ್ಳಿ ಜನರ ನಂಬಿಕೆ.  
ಮೂರು ದಿನಗಳ ಮಕ್ಕಳು ಉತ್ಸಾಹದಿಂದ ಸುರುಸುರುಬತ್ತಿ, ಹೂಬಾಣ, ಪಟಾಕಿಯನ್ನು ಹೊಡೆದು ಸಂತೋಷ ಪಡುತ್ತಾರೆ. ಪಟಾಕಿ ಹೊಡೆಯುವ ಸಂದರ್ಭದಲ್ಲಿ ಆದಷ್ಟೂ ಮಕ್ಕಳು ಎಚ್ಚರಿಕೆಯಿಂದ ಇರಬೇಕು. ದೊಡ್ಡವರ ಎದುರಿನಲ್ಲಷ್ಟೇ ಪಟಾಕಿಯನ್ನು ಹೊಡೆಯಬೇಕು. ಇದರಿಂದ ಅನಾಹುತಗಳನ್ನುತಪ್ಪಿಸಬಹುದು.  
**ಪ್ರಶ್ನೆಗಳು**

**1**. ಆಶ್ವಯುಜ ಬಹುಳ ಚತುರ್ದಶಿ ದಿನವನ್ನು \_\_\_\_\_\_\_\_\_\_\_\_\_ ಎಂದು ಕರೆಯುತ್ತಾರೆ.  
 A. ನರ ಚತುರ್ದಶಿ B. ಬಲಿ ಚತರ್ದಶಿ C. ಕೃಷ್ಣ ಚತುರ್ದಶಿ D. ನರಕ ಚತುರ್ದಶಿ  
**2.** ದೀಪಾವಳಿಯ ಅಮಾವಾಸ್ಯೆಯ ಸಾಯಂಕಾಲ \_\_\_\_\_\_\_\_\_\_\_\_\_ ಪೂಜೆಯನ್ನು ಮಾಡುತ್ತಾರೆ.  
 A.ಸರಸ್ವತಿ B. ಲಕ್ಷ್ಮಿ C. ಪಾರ್ವತಿ D. ದುರ್ಗಿ  
**3.** ಬಲಿಪಾಡ್ಯಮಿ ದಿನದಂದು \_\_\_\_\_\_\_\_\_\_\_\_\_ ಭೂಲೋಕಕ್ಕೆ ಬಂದು ತನ್ನ ಪ್ರಜೆಗಳು ಸುಖವಾಗಿ ಇರುವರೆ ಎಂದು ನೋಡುತ್ತಾನೆ.  
 A. ಬಲಿ ಚಕ್ರವರ್ತಿ B. ನರಕಾಸುರ C. ಲಕ್ಷ್ಮಿ D. ಶಿವ

**4.** ಗೋಪೂಜೆಯ ದಿನ ಗೋವುಗಳಿಗೆ \_\_\_\_\_\_\_\_\_\_\_\_\_ ಹಾಯಿಸುತ್ತಾರೆ.  
 A. ಬಣ್ಣ B. ಪೂಜೆ C. ನೀರು D. ಕಿಚ್ಚು  
**5.** ಬೆಂಕಿಯ ಉರಿಯನ್ನು ಜಾನುವಾರುಗಳು ದಾಟುವುದರಿಂದ \_\_\_\_\_\_\_\_\_\_\_\_\_\_ ಗಳನ್ನು ತಪ್ಪಿಸಬಹುದು.  
 A. ನಷ್ಟ B. ಕಷ್ಟ C. ತೊಂದರೆ D. ತಂಡಿ

**II. ಕೆಳಗಿನ ಗದ್ಯ ಭಾಗವನ್ನು ಓದಿಕೊಂಡು ಕೊಟ್ಟಿರುವ ಪ್ರಶ್ನೆಗಳಿಗೆ ಉತ್ತರವನ್ನು ಆರಿಸಿ ಬರೆಯಿರಿ. 5X1=5**

ಮಗಧ ಎಂಬ ರಾಜ್ಯ. ಆ ರಾಜ್ಯದ ರಾಜ ಬೃಹದ್ರಥ. ಆತನಿಗೆ ಇಬ್ಬರು ಹೆಂಡತಿಯರು. ಆದರೆ ಅವನಿಗೆ ಮಕ್ಕಳಿರಲಿಲ್ಲ. ಒಂದು ದಿನ ಅರಮನೆಗೆ ‘ಚಂಡ ಕೌಶಿಕ' ರೆಂಬ ಎಂಬ ಋಷಿಗಳು ಬರುತ್ತಾರೆ. ಬೃಹದ್ರಥನು ಹಣ್ಣು- ಹಂಪಲುಗಳನ್ನು ನೀಡಿ ಅವರನ್ನು ಉಪಚರಿಸಿದ. ಬೃಹದ್ರಥನು ನೀಡಿದ ಸತ್ಕಾರದಿಂದ ಋಷಿಗಳಿಗೆ ಆನಂದವಾಯಿತು. ಬೃಹದ್ರಥನು ಋಷಿಗಳಲ್ಲಿ ತನ್ನ ಚಿಂತೆಯನ್ನು ಹೇಳಿಕೊಂಡನು. ಕೂಡಲೇ ಋಷಿಗಳು ಒಂದು ಹಣ್ಣನ್ನು ಮಂತ್ರಿಸಿ ಕೊಟ್ಟರು. ಆ ಹಣ್ಣನ್ನು ರಾಣಿಯರಲ್ಲಿ ಒಬ್ಬರು ತಿನ್ನಬೇಕಾಗಿತ್ತು ಋಷಿಗಳು ಹರಸಿ ಆಶ್ರಮಕ್ಕೆ ಹೋದರು. ಕೂಡಲೇ ರಾಜನು ಆ ಹಣ್ಣನ್ನು ಎರಡು ಭಾಗ ಮಾಡಿ ಇಬ್ಬರು ರಾಣಿಯರಿಗೂ ಕೊಟ್ಟನು.  
 ಹಲವು ದಿನಗಳ ನಂತರ ರಾಣಿಯರಿಬ್ಬರು ಮಕ್ಕಳಿಗೆ ಜನ್ಮ ನೀಡಿದರು. ಅರ್ಧ ಅರ್ಧ ಹಣ್ಣನ್ನು ತಿಂದಿದ್ದರಿಂದ ಅರ್ಧ ಅರ್ಧ ಶರೀರದ ಮಕ್ಕಳು ಜನಿಸಿದ್ದರು. ಇದನ್ನು ನೋಡಿ ರಾಣಿಯರು ಅಳಲು ಆರಂಭಿಸಿದರು. ರಾಜನು ಕೂಡಲೇ ಸೇವಕರಿಗೆ ಅರ್ಧ ಶರೀರಗಳನ್ನು ಕಾಡಿನಲ್ಲಿ ಬಿಸಾಡಿ ಬರಲು ಆದೇಶಿಸಿದನು.  
 ರಾಜನ ಮಾತಿನಂತೆ ಆ ಸೇವಕರು ಅರ್ಥ ಶರೀರಗಳನ್ನು ಕಾಡಿನಲ್ಲಿ ಬಿಸಾಡಿ ಬಂದರು. ಕಾಡಿನಲ್ಲಿ 'ಜರಾ' ಎಂಬ ರಾಕ್ಷಸಿಯಿದ್ದಳು. ಅವಳು ಕಾಡಿನಲ್ಲಿ ಓಡಾಡುತ್ತಿದ್ದಾಗ ಆ ಅರ್ಧ ಶರೀರದ ಮಕ್ಕಳ ಎರಡು ಭಾಗಗಳನ್ನು ಕಂಡಳು. ಅವಳಿಗೆ ಆ ಶರೀರಗಳನ್ನು ನೋಡಿ ಆಶ್ಚರ್ಯವಾಯಿತು. ಆ ಎರಡು ಶರೀರವನ್ನು ತಬ್ಬಿ ಹಿಡಿಯಲು ಹೋದಾಗ ಕೂಡಲೇ ಆ ಶರೀರವು ಒಂದಾಯಿತು. ಜೀವ ತುಂಬಿ ಮಗು ಅಳಲು ಪ್ರಾರಂಭಿಸಿತು. 'ಜರಾ’ಳು ಆ ಶರೀರವನ್ನು ಕೂಡಿಸಿದ್ದರಿಂದ ‘ಜರಾಸಂಧ’ ಎಂಬ ಹೆಸರು ಬಂತು.  
**ಪ್ರಶ್ನೆಗಳು**

**1.** ಬೃಹದ್ರಥ \_\_\_\_\_\_\_\_\_\_ರಾಜ್ಯದ ರಾಜನಾಗಿದ್ದನು.  
 A. ಮಥುರಾ B. ಅಯೋಧ್ಯ C. ಮಗಧ D. ಮಧುರೈ

**2.** ಬೃಹದ್ರಥನ ಅರಮನೆಗೆ \_\_\_\_\_\_\_\_\_\_ ಋಷಿಗಳು ಬಂದರು.  
 A. ಚಂಡ ಕೌಶಿಕ B. ವಿಶ್ವಾಮಿತ್ರ C. ಕಶ್ಯಪ D. ಜಮದಗ್ನಿ  
**3.** ಋಷಿಗಳು ಕೊಟ್ಟ ಹಣ್ಣನ್ನು ರಾಜನು \_\_\_\_\_\_\_\_\_\_\_\_\_ ಭಾಗ ಮಾಡಿದನು.  
 A. ನಾಲ್ಕು B. ಮೂರು C. ಐದು D. ಎರಡು  
**4.** ರಾಜನ ಆದೇಶದಂತೆ ಸೇವಕರು ಅರ್ಧ ಶರೀರಗಳನ್ನು \_\_\_\_\_\_\_\_\_\_\_ ಬಿಸಾಡಿ ಬಂದರು.  
 A. ನದಿಯಲ್ಲಿ B. ಕಾಡಿನಲ್ಲಿ C. ರಸ್ತೆಯಲ್ಲಿ D. ಕಸದಲ್ಲಿ  
**5.** 'ಜರಾ'ಳು ಆ ಶರೀರವನ್ನು ಕೂಡಿಸಿದ್ದರಿಂದ \_\_\_\_\_\_\_\_\_\_\_ ಎಂಬ ಹೆಸರು ಬಂತು.  
 A. ಜಲಸಂಧ B. ಜರಾಸಂಧ C.ಜಗಸಂದು D. ಜಡಸಂಧ

**III. ಈ ಕೆಳಗೆ ಕೊಟ್ಟಿರುವ ಪಠಿತ ಗದ್ಯಭಾಗ** ‘**ಅಂತಿಮ ವಿದಾಯ’ ಪಾಠವನ್ನು ಓದಿಕೊಂಡು ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಸರಿಯಾದ ಉತ್ತರವನ್ನು ಬರೆಯಿರಿ.  5X1=5**

ಆ ವೈದ್ಯನ ನಡೆಯಲ್ಲಿ ಧಾವಂತವಿತ್ತು. ರೋಗಿಯೊಬ್ಬನನ್ನು ಉಳಿಸಲು ತನ್ನಿಂದಾಗಿ ತಡವಾಗುತ್ತಿದೆಯಲ್ಲಾ ಎಂಬ ತಳಮಳವಿತ್ತು. ನರ್ಸ್ ಳಿಂದ ಫೋನ್ ಬರುತ್ತಿದ್ದಂತೆ ಆಸ್ಪತ್ರೆಗೆ ದೌಡಾಯಿಸಿದ್ದ.

ತನ್ನ ರೂಮಿಗೆ ಹೋದವನೇ ಶಸ್ತ್ರ ಚಿಕಿತ್ಸೆಯ ಸಮವಸ್ತ್ರ ಧರಿಸಿ ಆಪರೇಷನ್ ಥಿಯೇಟರ್ ನತ್ತ ಹೆಜ್ಜೆ ಹಾಕಿದ್ದ. ಕೊಠಡಿಯ ಮುಂದೆ ಒಬ್ಬ ತಂದೆ ಶತಪಥ ಹೆಜ್ಜೆ ಹಾಕುತ್ತಿದ್ದಾನೆ. ಒಳಗೆ ಮಲಗಿರುವ ತನ್ನ ಮಗನಿಗೆ ಏನಾಗಿಬಿಡುತ್ತೋ, ಮತ್ತೆ ಆತನನ್ನು ಜೀವಂತವಾಗಿ ನೋಡುತ್ತೇನೋ ಇಲ್ಲವೋ ಎಂಬ ಆತಂಕ ಅವನನ್ನು ಕಿತ್ತು ತಿನ್ನುತ್ತಿದೆ. ಮುಖದಲ್ಲಿ ಅಸಹನೆ ತಾಂಡವಾಡುತ್ತಿದೆ.  
ಆಪರೇಷನ್ ಥಿಯೇಟರ್ ನತ್ತ ದೌಡಾಯಿಸುತ್ತಿರುವ ವೈದ್ಯನನ್ನು ಕಾಣುತ್ತಿದ್ದಂತೆಯೇ ಅವನೆಲ್ಲಾ ಅಸಹನೆಯ ಕಟ್ಟೆಯೊಡೆಯಿತು. "ಇಲ್ಲಿಗೆ ಬರುವುದಕ್ಕೆ ನಿಮಗೆ ಇಷ್ಟೊತ್ತು ಬೇಕಾಯಿತೆ’’ ?  ನನ್ನ ಮಗನ ಜೀವ ಅಪಾಯದಲ್ಲಿದೆ ಎಂಬುದು ನಿಮಗೆ ಗೊತ್ತಿಲ್ಲವೇ ? ನಿಮಗೆ ಕಿಂಚಿತ್ತಾದರೂ ಜವಾಬ್ದಾರಿ ಎನ್ನುವುದಿಲ್ಲವೇ ? ತನ್ನೆಲ್ಲ ಆಕ್ರೋಶಕ್ಕೆ ಮಾತಿನ ರೂಪ ಕೊಟ್ಟು ವೈದ್ಯನ ಮೇಲೆ ಹರಿ ಹಾಯ್ದ.  
 ‘’ದಯವಿಟ್ಟು ಕ್ಷಮಿಸಪ್ಪ. ನಾನು ಆಸ್ಪತ್ರೆಯಲ್ಲಿ ಇರಲಿಲ್ಲ. ನನಗೆ ಫೋನ್ ಬರುತ್ತಿದ್ದಂತೆಯೇ ಹೊರಟು ಬಂದಿದ್ದೇನೆ. ದಯಮಾಡಿ ನೀನೀಗ ಸ್ವಲ್ಪ ಶಾಂತನಾಗು ನನ್ನ ಕೆಲಸ ಮಾಡಲು ಅನುವು ಮಾಡಿಕೊಡು. ಈಗಾಗಲೇ ತಡವಾಗಿ ಹೋಗಿದೆ.’’ ಕ್ಷಮೆಯ ನಗುವಿನೊಂದಿಗೆ ವೈದ್ಯ ವಿನಂತಿಸಿಕೊಂಡ.  
 "ಶಾಂತನಾಗೋದ ? ಒಂದೊಮ್ಮೆ ನಿನ್ನ ಮಗ ಇದೇ ಆಪರೇಷನ್ ಕೊಠಡಿಯಲ್ಲಿ ಈ ಪರಿಸ್ಥಿತಿಯಲ್ಲಿ ಮಲಗಿದ್ದರೆ ನೀನು ಶಾಂತನಾಗಿರುತ್ತಿದ್ದೆಯಾ? ವೈದ್ಯ ಬರುವುದು ತಡವಾಗಿ ನಿನ್ನ ಮಗ ಸತ್ತು ಹೋದರೆ ನೀನೇನು ಮಾಡುತ್ತಿದ್ದೆ?" ತಂದೆಯ ಅಕ್ರೋಶಕ್ಕೆ ಕೊನೆಯಿದ್ದಂತೆ ಕಾಣಲಿಲ್ಲ.

ವೈದ್ಯ ಮತ್ತದೇ ಕ್ಷಮೆಯಾಚಿತ ನಗುವಿನೊಂದಿಗೆ ಉತ್ತರಿಸಿದ ‘’ಒಬ್ಬ ವೈದ್ಯನಾಗಿ ನಾನು ಏನು ಮಾಡಬಲ್ಲೆನೋ ಅದನ್ನು ಪ್ರಾಮಾಣಿಕವಾಗಿ ಮಾಡುತ್ತೇನೆ. ನಿನ್ನ ಮಗನನ್ನು ಉಳಿಸಲು ನನ್ನೆಲ್ಲಾ ಸಾಮರ್ಥ್ಯವನ್ನು ಪಣಕ್ಕಿಡುತ್ತೇನೆ. ಆದರೂ ನಮ್ಮನ್ನೆಲ್ಲ ಮೀರಿದ ಶಕ್ತಿಯ ಮುಂದೆ ನಮ್ಮ ಆಟವೇನೂ ನಡೆಯದು. ವೈದ್ಯರಾದವರು ಸಾವನ್ನು ಮುಂದೂಡಬಹುದೇ ವಿನಾ ಸಾವಿನಿಂದ ಸಂಪೂರ್ಣವಾಗಿ ಬಚಾವು ಮಾಡುವ ಶಕ್ತಿ ನಮಗೂ ಇಲ್ಲ. ಈಗ ಹೋಗಿ ಆ ದೇವರ ಬಳಿ ನಿನ್ನ ಮಗನನ್ನು ಉಳಿಸಿ ಕೊಡುವಂತೆ ಬೇಡಿಕೋ. ನನಗೆ ನನ್ನ ಕೆಲಸ ಮಾಡಲು ಬಿಡು’’.

**ಪ್ರಶ್ನೆಗಳು**

1.ವೈದ್ಯನ ನಡಿಗೆಯಲ್ಲಿ ಏನಿತ್ತು ?  
2.ಆಪರೇಷನ್ ಕೊಠಡಿಯ ಬಳಿಯಿದ್ದ ಯಾರ ಮುಖದಲ್ಲಿ ಆತಂಕವಿತ್ತು ?  
3. ವೈದ್ಯರಿಗೆ ಫೋನ್ ಮಾಡಿದವರು ಯಾರು ?

4.ರೋಗಿಯ ತಂದೆಯು ಯಾರ ಮೇಲೆ ಹರಿಹಾಯ್ದನು ?

5.ವೈದ್ಯರಾದವರು ಏನನ್ನು ಮುಂದೂಡಬಹುದು ?

**IV. ಈ ಕೆಳಗೆ ಕೊಟ್ಟಿರುವ ಎಚ್. ದುಂಡಿರಾಜ್ ಬರೆದಿರುವ ‘ಈ ನೆಲ ಈ ಜಲ’ ಪಠಿತ ಪದ್ಯ ಭಾಗವನ್ನು** **ಓದಿಕೊಂಡು ,ಅದರ ಕೆಳಗೆ ಕೊಟ್ಟಿರುವ ಪ್ರಶ್ನೆಗಳಿಗೆ ಸರಿಯಾದ ಉತ್ತರವನ್ನು ಬರೆಯಿರಿ. 5X1=5**

ಈ ನೆಲ ಈ ಜಲ ಈ ಕಾಡು  
ಗೀಜಗ ಕಟ್ಟಿದ ಈ ಗೂಡು  
 ಇರಲಿ ಇರಲಿ ಹೀಗೆ ಪ್ರಕೃತಿ ಕೊಟ್ಟ ಕೊಡುಗೆ.  
   
ಜುಳು ಜುಳು ಹರಿವ ಹೊಳೆಗೆ  
ಕೊಳೆಯ ಬೆರಸೊ ಖಳರೇ  
ಬಗೆ ಬಗೆ ಹೊಗೆಯನು ಉಗುಳಿ  
ಮಲಿನಗೊಳಿಸದಿರಿ ಗಾಳಿ  
 ಸಾಕು ಇನ್ನು ಸಾಕು ಈ ತಪ್ಪ ತಿದ್ದಬೇಕು.  
  
ಮರಗಳ ಕಡಿದು ಕಡಿದು ಎಲ್ಲೆಡೆ ಭಣಭಣ ಬಿಸಿಲು  
ಚಿಲಿಪಿಲಿ ಉಲಿವ ಹಕ್ಕಿ  
ಅಳುತಿದೆ ಬಿಕ್ಕಿ ಬಿಕ್ಕಿ  
ಸಾಕು ಇನ್ನು ಸಾಕು ಹಸಿರಾಗಬೇಕು ಬದುಕು.  
  
ರಕ್ಷಿಸಬೇಕು ಬಿಡದೇ  
ನಮ್ಮ ನೆಲಜಲಗಳ ನಾವು  
ನಾಳಿನ ಪೀಳಿಗೆಗಾಗಿ  
ಉಳಿಸಿರಿ ನಾಡಿನ ಚೆಲುವು  
ಸಿರಿನಾಡ ಚೆಲುವು ಈ ಕರುನಾಡ ಚೆಲುವು.

**ಪ್ರಶ್ನೆಗಳು**1.ನಮಗೆ ಈ ನೆಲ,ಜಲ,ಕಾಡುಗಳು ಯಾರು ಕೊಟ್ಟ ಕೊಡುಗೆಗಳಾಗಿವೆ ?  
2. ಹೊಳೆಯ ನೀರು ಮಲಿನವಾಗಲು ಕಾರಣವೇನು?  
3. ಗಾಳಿಯನ್ನು ಹೇಗೆ ಮಲಿನಗೊಳಿಸಿದ್ದೇವೆ ?  
4. ಚಿಲಿಪಿಲಿ ಉಲಿವ ಹಕ್ಕಿ ಹೇಗೆ ಅಳುತಿದೆ ?  
5. ನಾವು ಯಾರಿಗಾಗಿ ನೆಲ ಜಲಗಳನ್ನು ರಕ್ಷಿಸಬೇಕು?

**SECTION-B**

**(ಅನ್ವಯಿಕ ವ್ಯಾಕರಣ ಮತ್ತು ಪಠ್ಯಪೂರಕ ಅಧ್ಯಯನ)= 2೦ ಅಂಕಗಳು**

**V. ಕೆಳಗಿನ ಪ್ರತಿಯೊಂದು ಪ್ರಶ್ನೆಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ ಅವುಗಳಲ್ಲಿ ಸರಿಯಾದ ಉತ್ತರವನ್ನು ಆರಿಸಿ ಬರೆಯಿರಿ. 10X1=10**

1. ‘**ಬಂಡಾಯ**’ ಈ ಪದದ ಸಮಾನಾರ್ಥಕ ಪದ :  
 A. ದಂಗೆ B. ಬಂಡಿ  C. ಹಿಮ್ಮುಖ D. ಬೆದರಿಕೆ

2. **‘ಶಾಸಕ’** ಪದದ ಅನ್ಯ ಲಿಂಗ ರೂಪ:   
 A. ಸದಸ್ಯ B. ಸ್ನೇಹಿತ C. ಶಾಸನ D. ಶಾಸಕಿ  
3. ‘**ಶಾಂಭವಿ ಮಧುರವಾಗಿ ಹಾಡುತ್ತಾಳೆ’**. ಈ ವಾಕ್ಯವು ಸೂಚಿಸಿರುವ ಕಾಲ :  
 A. ಭವಿಷ್ಯ ಕಾಲ B. ಬೇಸಿಗೆಕಾಲ C. ವರ್ತಮಾನ ಕಾಲ D. ವಸಂತಕಾಲ  
4. ‘**ನದಿಯು**’ ಈ ಪದದಲ್ಲಿರುವ ವಿಭಕ್ತಿ ಗುರುತಿಸಿ:  
 A. ಪ್ರಥಮಾ B. ದ್ವಿತೀಯಾ C. ತೃತೀಯಾ D. ಚತುರ್ಥಿ  
5. **ದೇವಾಲಯದಲ್ಲಿ ಪೂಜಾರಿಯು ಪೂಜೆ ಮಾಡುತ್ತಿದ್ದಾನೆ**. ಈ ವಾಕ್ಯದಲ್ಲಿನ ಅನ್ವರ್ಥನಾಮವನ್ನು ಗುರುತಿಸಿ ಬರೆಯಿರಿ.  
 A. ದೇವಾಲಯದಲ್ಲಿ B. ಮಾಡುತ್ತಿದ್ದಾನೆ C. ಪೂಜೆ D. ಪೂಜಾರಿಯು  
6. **‘ಅಂತಿಮ’** ಈ ಪದದ ವಿರುದ್ಧ ಪದ:  
 A. ಕೊನೆಗೊಳ್ಳು B. ಆರಂಭ C. ಅತಿಥಿ D. ಅಂತ್ಯ  
7. **ಹಾಡುತ್ತಾಳೆ**. ಈ ಪದದ ಧಾತುರೂಪವನ್ನು ಬರೆಯಿರಿ.  
 A. ಹಾಡಿ B. ಆಡು C. ಹಾಡು D. ಹಾಡುತ್ತಾ  
8. **‘ಬಂಧು’** ಈ ಪದದ ಬಹುವಚನ ರೂಪ  
 A. ಬಂಧುಗಳು B. ಬಂಧನ C. ಬಾಂಧವರು D. ಬಳಗ  
9. **ಆಳಾಗಿ ದುಡಿ \_\_\_\_\_\_\_\_\_\_\_** -ಈ ಗಾದೆಯನ್ನು ಪೂರ್ಣಗೊಳಿಸು ಮುಂದಿನ ಭಾಗ  
 A. ಸುಖವಾಗಿರು B. ಹಾಳಾಗಿ ಹೋಗು C. ಅರಸನಾಗಿ ಉಣ್ಣು D. ಶ್ರೀಮಂತನಾಗು

10. **ತಂದವು** - ಈ ಪದದ ಪ್ರಾಸಪದ ಇದು  
 A. ಎಂದಿತು B. ತಂದಿದ್ದು C. ಬಂದಿತು D. ಬಂದವು

**VI. ಸೂಚನೆಯಂತೆ ಸರಿಯಾಗಿ ಬರೆಯಿರಿ. 5X1=5**

1.**‘ಕಲರವ’** ( ಈ ಪದವನ್ನು ನಿಮ್ಮ ಸ್ವಂತ ವಾಕ್ಯದಲ್ಲಿ ಬಳಸಿ ಬರೆಯಿರಿ )  
2. **‘ಬಂದುಂಡು’** ( ಈ ಪದವನ್ನು ಬಿಡಿಸಿ ಸಂಧಿಯನ್ನು ಹೆಸರಿಸಿ )  
3. **ಆಗೈತಿ, ಬ್ಯಾಡ** ( ಈ ಪದಗಳನ್ನು ಗ್ರಾಂಥಿಕ ರೂಪದಲ್ಲಿ ಬರೆಯಿರಿ)  
4. **ಈಗೀಗ ನಮ್ಮ ದೇಶದಲ್ಲಿ ರೋಗ - ರುಜಿನಗಳು ಹೆಚ್ಚಾಗುತ್ತಿವೆ.** ( ಈ ವಾಕ್ಯದಲ್ಲಿನ ದ್ವಿರುಕ್ತಿ ಮತ್ತು ಜೋಡಿ ಪದಗಳನ್ನು ಗುರುತಿಸಿ ಬರೆಯಿರಿ )  
5. **ಬ್ರಿಟಿಷರ ಅನ್ಯಾಯ ಅಕ್ರಮ ಅಮಾನವೀಯ ನಡೆನುಡಿಗಳ ವಿರುದ್ಧ ಹೋರಾಟ ನಡೆಯಿತು** ( ಈ ವಾಕ್ಯಕ್ಕೆ ಸೂಕ್ತ ಲೇಖನ ಚಿಹ್ನೆಗಳನ್ನು ಬಳಸಿ ಬರೆಯಿರಿ )

**VII. ಕೆಳಗಿನ ಪ್ರತಿಯೊಂದು ಪ್ರಶ್ನೆಗೂ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ ಅವುಗಳಲ್ಲಿ ಸರಿಯಾದ ಉತ್ತರವನ್ನು ಆರಿಸಿ ಬರೆಯಿರಿ. 5X1=5** 1. ಊರ ಜನರ ದೈನಂದಿನ ಚಟುವಟಿಕೆ ಪ್ರಾರಂಭವಾಗುವುದು ಗುಡಿಯಲ್ಲಿಯ \_\_\_\_\_\_\_\_\_\_\_\_\_\_\_\_\_\_ ದರ್ಶನದಿಂದ.  
 A. ಗ್ರಾಮದ B. ಮೂರ್ತಿಯ C. ಧನದ D. ಶಾಲೆಯ  
2. ಮೊದಲು ಅಥರ್ಗಾ ಗ್ರಾಮವು ಒಂದು \_\_\_\_\_\_\_\_\_\_\_\_ ತವರಾಗಿತ್ತು.  
 A. ಅನಕ್ಷರಸ್ಥರ B. ಬುದ್ಧಿವಂತರ C. ದಡ್ಡರ D. ಅಕ್ಷರಸ್ಥರ  
3.. ರೇವಣ್ಣ ಸಿದ್ದಪ್ಪ ಮಾಸ್ತರರು ಮಾಡಿದ ಕಾರ್ಯ ಚಟುವಟಿಕೆಯಿಂದ ಗ್ರಾಮ \_\_\_\_\_\_\_\_\_\_\_\_ ಗ್ರಾಮವಾಯಿತು.  
 A. ಮಾದರಿ B. ಅಕ್ಷರಸ್ಥ C. ಸಮಾನತೆ D. ಬೆಳಕು  
4. ಊರ ಮಧ್ಯದಲ್ಲಿ ಈ ಸಮಾಜಮುಖಿ ಮಾಸ್ತರರಿಗೆ \_\_\_\_\_\_\_\_\_\_\_\_\_\_\_\_\_\_ ಕಟ್ಟಿಸಿದರು.  
 A. ಶಾಲೆ B. ಮನೆ C. ಗುಡಿ D. ಚರ್ಚ್

5. ಮಾಸ್ತರರಿಗಾಗಿ ಪ್ರತಿ ವರ್ಷ ಶಿವರಾತ್ರಿಯಂದು \_\_\_\_\_\_\_\_\_\_\_\_\_ ನಡೆಯುತ್ತದೆ.  
 A. ಅಭಿಷೇಕ B. ಜಾತ್ರೆ C. ಆರಾಧನೆ D. ಸೇವೆ

**PART-B-( 40 ಅಂಕಗಳು )**

**SECTION-C**

**(ಬರವಣಿಗೆ ಕೌಶಲ್ಯ)-12 ಅಂಕಗಳು**

**VIII. ನೀವು ನಿಮ್ಮ ಊರಿನಲ್ಲಿ ನಡೆಯುತ್ತಿರುವ ಜಾತ್ರೆಗೆ ನಿಮ್ಮ ಗೆಳೆಯ/ಗೆಳತಿಯನ್ನು ಆಹ್ವಾನಿಸಿ ಒಂದು ಪತ್ರ ಬರೆಯಿರಿ. 1X4=4**

**IX.ಸುಳಿವುಪದಗಳ ಸಹಾಯದಿಂದ ಕೆಳಗೆ ಕೊಟ್ಟಿರುವ ಕಥೆಯನ್ನು ಪೂರ್ಣಗೊಳಿಸಿ.**

**½X8=4**

**ಸುಳಿವು ಪದಗಳು: ರಟ್ಟಿನ , ಪ್ರೀತಿ ,ಅಕ್ಕಿ ,** **ಗರಿಗಳನ್ನು, ಗೆಳೆಯ , ಸಂತಸ ,ಹಕ್ಕಿಗಳಿಗೆ ,ನೀರು,**   
 ಜೀವಿತಳಿಗೆ ಪಕ್ಷಿಗಳೆಂದರೆ ಬಲು **\_\_\_\_\_\_\_\_\_\_\_\_\_**ಅವರ ಮನೆಯ ಸುತ್ತ ಹತ್ತಾರು ಜಾತಿಯ ಪಕ್ಷಿಗಳು ನಲಿದಾಡುತ್ತಿದ್ದವು. ಪಕ್ಷಿಗಳಿಗೆ ಅನುಕೂಲವಾಗುವಂತೆ **\_\_\_\_\_\_\_\_\_\_\_\_\_** ಪೆಟ್ಟಿಗೆಗಳನ್ನು ಮನೆಯ ಸೂರಿನ ಸುತ್ತ ಮುತ್ತ ಕಟ್ಟಿದಳು. ಇವಳ ಈ ಕೆಲಸಕ್ಕೆ ಅವಳ ಅಣ್ಣನೂ ಸಹಾಯ ಮಾಡಿದನು. ಅಮ್ಮನಿಂದ **\_\_\_\_\_\_\_\_\_\_**,ರಾಗಿ, ಜೋಳ, ಗೋಧಿ ಕಾಳುಗಳನ್ನು ಪಡೆದು **\_\_\_\_\_\_\_\_\_\_\_\_\_**ಕಾಣುವಂತೆ ತಟ್ಟೆಯೊಂದರಲ್ಲಿ ಇಟ್ಟಳು. ಕುಡಿಯುವುದಕ್ಕಾಗಿ ಬಟ್ಟಲಲ್ಲಿ ನೀರನ್ನು ಇಟ್ಟಳು. ಹಕ್ಕಿಗಳು ಕಾಳು ತಿಂದು\_\_\_\_\_\_\_\_ ಕುಡಿಯುವುದನ್ನು ನೋಡಿ ಸಂತಸ ಪಟ್ಟಳು. ರಟ್ಟಿನ ಪೆಟ್ಟಿಗೆಯಲ್ಲಿ ಗುಬ್ಬಿಗಳು ಹುಲ್ಲಿನ **\_\_\_\_\_\_\_\_\_\_\_\_\_\_** ತಂದು ಗೂಡನ್ನು ಕಟ್ಟಿದವು. ಕೆಲವೇ ದಿನಗಳಲ್ಲಿ ಗೂಡಿನಲ್ಲಿ ಮರಿಗಳ ಚಿಲಿಪಿಲಿ ದನಿ ಕೇಳಿಸಿತು**.** ಜೀವಿತ ತನ್ನ**\_\_\_\_\_\_\_\_\_\_\_** ಗೆಳತಿಯರನ್ನು ಕರೆದುಕೊಂಡು ಬಂದು ಪಕ್ಷಿಗಳನ್ನು ಎಲ್ಲರಿಗೂ ತೋರಿಸಿ, ಅದರ ಬಗ್ಗೆ\_\_\_\_\_\_\_\_\_\_ ವಿವರಣೆ ನೀಡಿದಳು.

**X. ಕೆಳಗೆ ಕೊಟ್ಟಿರುವ ವಿಷಯಗಳಲ್ಲಿ ಯಾವುದಾದರೂ ಒಂದು ವಿಷಯವನ್ನು ಕುರಿತು ವಾಕ್ಯಗಳಲ್ಲಿ ಪ್ರಬಂಧ ಬರೆಯಿರಿ. 1x4=4**  
1. ಆರೋಗ್ಯವೇ ಭಾಗ್ಯ  
2. ಶಾಲೆಯಲ್ಲಿ ಸಮವಸ್ತ್ರದ ಪ್ರಾಮುಖ್ಯತೆ  
3. ಮಾತೃಭಾಷೆಯ ಮಹತ್ವ

**SECTION –D**

**(ಪಠ್ಯಗಳ ಅಧ್ಯಯನ ) 28 ಅಂಕಗಳು**

**XI. ಈ ಕೆಳಗಿನ ಪ್ರಶ್ನೆಗಳಿಗೆ ಎರಡು-ಮೂರು ವಾಕ್ಯಗಳಲ್ಲಿ ಉತ್ತರಿಸಿ. 4X2=8**

1. ಅತ್ತಿಮಬ್ಬೆಯ ವಿವಾಹದ ಸಂದರ್ಭದಲ್ಲಿ ಬಂಧು ಮಿತ್ರರಿಗೆ ಏನನ್ನು ಉಡುಗೊರೆಯಾಗಿ ನೀಡಲಾಯಿತು?  
2. ಕೊಳದಲ್ಲಿನ ಆಮೆಗೆ ಯಾವ ಆಸೆ ಮೂಡಿತು ? ಆಮೆ ಹಂಸಗಳ ಸಂಗವನ್ನು ಏಕೆ ಬೆಳೆಸಿತು ?

3. ಬ್ರಿಟಿಷ್‌ ಅಧಿಕಾರಿ ಭೀಮರಾಯನ ಶಕ್ತಿ ಸಾಮರ್ಥ್ಯಗಳ ಬಗ್ಗೆ ಏನೆಂದು ಹೇಳಿದನು ?

4. ತನ್ನನ್ನು ತಾನು ಅರಿಯುವುದು ಎಂದರೇನು ? ಗುರುಹಿರಿಯರಿಗೆ ಹೇಗೆ ನಮಿಸಬೇಕು ?

**XII. ಈ ಕೆಳಗಿನ ಪ್ರಶ್ನೆಗಳಿಗೆ ಐದು- ಆರು ವಾಕ್ಯಗಳಲ್ಲಿ ಉತ್ತರಿಸಿ. 2X3=6**

1.ತಾಯಿಯಾಗುವ ಸಂದರ್ಭದಲ್ಲಿ ಅತ್ತಿಮಬ್ಬೆಯ ಮಹಾ ಬಯಕೆ ಏನಾಗಿತ್ತು ? ಅತ್ತಿಮಬ್ಬೆ ತನ್ನ

ಗಂಡನೊಂದಿಗೆ ರಣರಂಗದಲ್ಲಿ ಹೇಗೆ ಹೋರಾಟ ಮಾಡುತ್ತಿದ್ದಳು?  
2. ಕುವೆಂಪು ಅವರು ಭಾರತದ ಪ್ರಾಕೃತಿಕ ಸಿರಿಯನ್ನು ಏನೆಂದು ವರ್ಣಿಸಿದ್ದಾರೆ ? **XIII. ಈ ಕೆಳಗಿನ ಪ್ರಶ್ನೆಗಳಿಗೆ ಯಾರು ಯಾರಿಗೆ ಮತ್ತು ಯಾವ ಸಂದರ್ಭದಲ್ಲಿ ಹೇಳಿದರು.**

**2X3=6**

1."ಹಣದ ಹಿಂದೆ ಬಿದ್ದವರ ಧಾವಂತವೇ ಇಂತಹದ್ದು"

**ಅಥವಾ** "ಅವನು ಗುಂಡೇಟಿನ ಗುರಿಕಾರ"

2. "ಸಂಗೀತಕ್ಕೆ ನನ್ನ ಕೊಡುಗೆ ಅಪಾರ"

**ಅಥವಾ**

''ಜಾತ್ರೆಯಲ್ಲೇಕೆ ಇಷ್ಟ್ಟೊಂದು ಅಂಗಡಿಗಳಿವೆ''

**XIV. ಕೆಳಗಿನ ಪ್ರಶ್ನೆಗಳಿಗೆ ಏಳು – ಎಂಟು ವಾಕ್ಯಗಳಲ್ಲಿ ಉತ್ತರಿಸಿ. 1X4=4**

1. ತರಕಾರಿ ಮೇಳದಲ್ಲಿ ಯಾರು ಯಾರು ಪಾಲ್ಗೊಂಡಿದ್ದರು? ತರಕಾರಿಗಳ ಮೇಳದಿಂದ ಜನರಿಗಾದ ಪ್ರಯೋಜನಗಳೇನು ?

**ಅಥವಾ**

ಭೀಮರಾಯನ ಹೋರಾಟದ ಗುರಿ ಏನಾಗಿತ್ತು? ಭೀಮರಾಯನು ತನ್ನ ಸೇನಾನಿಗಳಿಗೆ ಏನೆಂದು ಹುರಿದುಂಬಿಸಿದನು ?

**XV. ಕೆಳಗಿನ ಪ್ರಶ್ನೆಗಳಿಗೆ ಏಳು - ಎಂಟು ವಾಕ್ಯಗಳಲ್ಲಿ ಉತ್ತರಿಸಿ. 1X4=4**

1. ಹಂಸಗಳು ಆಮೆಯನ್ನು ಬಾನಿನಲ್ಲಿ ಒಯ್ಯಲು ಮಾಡಿದ ಉಪಾಯವೇನು ? ಬಾನಿನಲ್ಲಿ ಸಾಗಿದ ಆಮೆಗೆ ಯಾವ ಅನುಭವಗಳಾದವು ?

**ಅಥವಾ**

ಗುರುವಿನ ಮಹಿಮೆಯನ್ನು ಸರ್ವಜ್ಞ ಕವಿ ಏನೆಂದು ಬಣ್ಣಿಸಿದ್ದಾನೆ ? ಗುರು ಹಿರಿಯರಿಗೆ ನಮಸ್ಕರಿಸುವುದರಿಂದ ಯಾವ ಫಲಗಳು ಸಿಗುತ್ತವೆ ?

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

2. "ಸಂಗೀತಕ್ಕೆ ನನ್ನ ಕೊಡುಗೆ ಅಪಾರ"

**ಅಥವಾ**

''ಜಾತ್ರೆಯಲ್ಲೇಕೆ ಇಷ್ಟ್ಟೊಂದು ಅಂಗಡಿಗಳಿವೆ''

**XIV. ಕೆಳಗಿನ ಪ್ರಶ್ನೆಗಳಿಗೆ ಏಳು – ಎಂಟು ವಾಕ್ಯಗಳಲ್ಲಿ ಉತ್ತರಿಸಿ. 1X4=4**

1. ತರಕಾರಿ ಮೇಳದಲ್ಲಿ ಯಾರು ಯಾರು ಪಾಲ್ಗೊಂಡಿದ್ದರು? ತರಕಾರಿಗಳ ಮೇಳದಿಂದ ಜನರಿಗಾದ ಪ್ರಯೋಜನಗಳೇನು ?

**ಅಥವಾ**

ಭೀಮರಾಯನ ಹೋರಾಟದ ಗುರಿ ಏನಾಗಿತ್ತು? ಭೀಮರಾಯನು ತನ್ನ ಸೇನಾನಿಗಳಿಗೆ ಏನೆಂದು ಹುರಿದುಂಬಿಸಿದನು ?

**XV. ಕೆಳಗಿನ ಪ್ರಶ್ನೆಗಳಿಗೆ ಏಳು - ಎಂಟು ವಾಕ್ಯಗಳಲ್ಲಿ ಉತ್ತರಿಸಿ. 1X4=4**

1. ಹಂಸಗಳು ಆಮೆಯನ್ನು ಬಾನಿನಲ್ಲಿ ಒಯ್ಯಲು ಮಾಡಿದ ಉಪಾಯವೇನು ? ಬಾನಿನಲ್ಲಿ ಸಾಗಿದ ಆಮೆಗೆ ಯಾವ ಅನುಭವಗಳಾದವು ?

**ಅಥವಾ**

ಗುರುವಿನ ಮಹಿಮೆಯನ್ನು ಸರ್ವಜ್ಞ ಕವಿ ಏನೆಂದು ಬಣ್ಣಿಸಿದ್ದಾನೆ ? ಗುರು ಹಿರಿಯರಿಗೆ ನಮಸ್ಕರಿಸುವುದರಿಂದ ಯಾವ ಫಲಗಳು ಸಿಗುತ್ತವೆ ?

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***